ঢাবি অধিভুক্ত সাত কলেজে ভর্তির অনলাইন আবেদন শেষ হচ্ছে মঙ্গলবার - EDUICON - Edu Icon
২০১৭-১৮ শিক্ষাবর্ষে ঢাকা বিশ্ববিদ্যালয়ের (ঢাবি) অধিভুক্ত সাত কলেজে ১ম বর্ষ স্নাতক সম্মান ও পাস কোর্সে অনলাইনের মাধ্যমে ভর্তির আবেদন শেষ হচ্ছে আগামী মঙ্গলবার (১৪ নভেম্বর)।
Account Benefitসাত কলেজের জন্য চালু করা পৃথক ওয়েবসাইটে ভর্তি সংক্রান্ত বিজ্ঞপ্তিতে বলা হয়, কলা ও সামাজিক বিজ্ঞান, বাণিজ্য এবং বিজ্ঞান ইউনিটে ভর্তির শেষ সময় ১৪ নভেম্বর রাত ১১টা ৫৯ পর্যন্ত। ওয়েবসাইট থেকে পে-স্লিপ নিয়ে ভর্তি পরীক্ষার ফি বাবদ সোনালী ব্যাংকের অনলাইনে ৪০০/-(চারশত) টাকা জমা দিতে হবে। কলা ও সামাজিক বিজ্ঞান ইউনিটের ভর্তি পরীক্ষা আগামী ১ ডিসেম্বর ২০১৭ শুক্রবার, বাণিজ্য ইউনিটের ভর্তি পরীক্ষা ২ ডিসেম্বর শনিবার এবং বিজ্ঞান ইউনিটের ভর্তি পরীক্ষা ৮ ডিসেম্বর শুক্রবার অনুষ্ঠিত হবে। কলা ও সামাজিক বিজ্ঞান ইউনিটের অধীনে ১৬ হাজার ৯শ’, বাণিজ্য ইউনিটের অধীনে ৮ হাজার ৭শ’ ৮৫ এবং বিজ্ঞান ইউনিটের অধীনে ৮ হাজার ৬শ’টি আসন রয়েছে।
উল্লেখ্য, ঢাকা বিশ্ববিদ্যালয় অধিভুক্ত সরকারী ৭টি কলেজ হচ্ছে -ঢাকা কলেজ, কবি নজরুল সরকারি কলেজ, ইডেন মহিলা কলেজ, সরকারি তিতুমীর কলেজ, সরকারি বাঙলা কলেজ, বেগম বদরুন্নেসা সরকারি মহিলা কলেজ এবং সরকারি শহীদ সোহরাওয়ার্দী কলেজ।
ভর্তি সংক্রান্ত আরো বিস্তারিত তথ্য বিশ্ববিদ্যালয়ের ওয়েবসাইটে পাওয়া যাবে।